Hundene er blevet mishandlet, og det er ifølge Nordjyllands Politi årsagen til, at de er blevet fjernet.

Ifølge TV2/Nords oplysninger drejer det sig om 9 hvalpe og tre voksne hunde, og de blev fjernet fra et hus på Bagterpvej i Hjørring. Der er stadig 15 hunde i huset. Dyreværnet planlægger at fjerne de 11, så ejeren altså kun får lov til at beholde 4. Ifølge politiet har myndighederne flere gange fjernet dyr fra adressen.